Epson lancerer sin første projektor med ekstra kort projiceringsafstand til hjemmebrug som et reelt alternativ til store TV-er - Epson
Epson har lanceret sin første laserprojektor med ultrakort projicering til hjemmet (EH-LS100). I modsætning til standardmodellerne er projektoren nem at opsætte tæt på visningsområdet, og dens holdbare laserlyskilde betyder, at den er en attraktiv løsning af høj kvalitet til underholdning på storskærm.
Henrik Lindholm, Consumer Sales Manager, Epson Danmark, siger: "Vi glæder os til at lancere dette fantastiske nye produkt i vores sortiment. Den løser et almindeligt problem - hvordan kan jeg få storskærmsoplevelsen uden at det påvirker mit hjems indretning? Du kan på ingen måde skjule en stor, sort TV-skærm, men en projiceret visning kan forsvinde med et tryk på en knap. Med EH-LS100 behøver du ikke bekymre dig om installationsproblemer, da den kan placeres blot 6 cm fra visningsoverfladen. Den er også meget mere fleksibel end et tv, da skærmen kan gå fra 70 til 130 tommer. Denne type fleksibilitet er fantastisk til at ændre skalaen til at afspejle det, du ser."
Alle kan få denne projektor i fuld HD op at køre med et minimum af indsats. Det er nemt at få adgang til indhold med tre HDMI-indgange (herunder en MHL), der er designet til at forbinde DVD-afspillere, spilkonsoller og meget mere. Denne alsidige model er også let at styre via et hjemmenetværk ved hjælp af RJ45-tilslutning eller med Wi-Fi-tilslutning via adapteren ELPAP10 (tilkøb). Med begge tilslutningsmuligheder er det nemt at styre projektoren ved hjælp af en smartenhed via iProjection-appen.
Denne projektor er en problemfri og langsigtet mulighed for hjemmebrugere. EH-LS100 kan fungere som hovedplatformen til at se TV, spille spil og se film, da den holdbare laserlyskilde kan levere op til 10 års underholdning 1. Den omfatter også en fem års garanti, så du kan føle dig tryg 2.
EH-LS100 leveres fra november 2017.
Dobbelt laserlyskilde
2.500.000: 1 dynamisk kontrastforhold
Fuld HD (WUXGA-standardopløsning)
Lang levetid for lyskilde på 20.000 timer i strømsparetilstand
Fem års garanti (eller 12.000 timer) 2
Indbygget 16 watt højttaler
HDMI-indgange x3 (inklusive MHL x1-tilslutning)
1. Baseret på, at du ser indhold fem timer hver dag med projektoren indstillet til strømsparetilstand.